钦定古今图书集成/明伦汇编/氏族典/第254卷 > 王禁
## 钦定古今图书集成/明伦汇编/氏族典/第254卷 > 王禁

按《汉书元后传》：“禁字稚君，少学法律，长安为廷尉史。
有大志，不修廉隅，好酒色，多取傍妻。凡有四女八男，
长女君侠，次即元后、政君，次君力。次君弟长男凤，次
曼元卿，谭子元崇，少子商子夏，立子叔根，稚卿、逢时、
季卿。唯凤、崇与元后、政君同母，母适妻，魏郡李氏女
也。后以妒去，更嫁为河内苟宾妻。政君年十八，入掖”
庭，会皇太子所爱幸司马良娣死，宣帝令皇后择后
宫可以虞侍太子者，政君与在其中，得幸有身，生成
帝。太子即位，是为孝元帝。以王妃为婕妤，封父禁为
阳平侯。后三日，《倢伃》立为皇后。禁位特进。永光三年
薨，谥曰“顷。”